QGIS

QGIS (, Քյու ՋիԱյԷս), ազատ, բազմապլատֆորմ աշխարհատեղեկատվական համակարգ։

QGIS-ի վրա աշխատանքները սկսել են 2002 թվականի մայիսին, իսկ արդեն նույն թվականի հունիսին նախագիծ ստեղծվեց SourceForge հարթակում։ QGIS-ի ստեղծման նպատակը օգտագործողների կողմից աշխարհատեղեկատվական համակարգերից օգտվելն ավելի թեթև և հասկանալի դարձնելն էր, որին QGIS-ի ստեղծողները մասամբ հասել են։ Quantum GIS-ի ինտերֆեյսն շատ ավելի պարզ է, քան GRASS-ինը, որի վրա մեծ մասամբ հիմնված է QGIS-ը, իսկ մի քանի ասպեկտներով անգամ ավելի լայն հնարավորություններ է ընձեռնում, քան ArcGIS-ը։ QGIS-ի ինտերֆեյսը ստեղծվել է Qt գործիքակազմի միջոցով։

Հնարավորություններ

Տվյալների ցուցադրում 
QGIS միջավայրում առանց ֆորմատների փոփոխության հնարավոր է տեսնել և կիրառել վեկտորային և ռաստրային տվյալները։ QGIS-ն աջակցում է տվյալների հետևյալ ֆորմատները․
 PostGIS-ի կիրառումով PostgreSQL աղյուսակներ, վեկտորային ֆորմատներ, OGR գրադարանի աջակցում, այդ թվում GeoJSON, ESRI-ի MapInfo, SDTS (Spatial Data Transfer Standard) և GML-ի (Geography Markup Language) shape ֆայլեր և այլն։
 Գրաֆիկական և ռաստրային ֆորմատներ, GDAL (Geospatial Data Abstraction Library) գրադարանի աջակցում, ինչպիսիք են GeoTIFF-ը, Erdas IMG-ը, ArcInfo ASCII Grid-ը, JPEG-ը, PNG-ն և այլն։
 World ֆայլեր, այդ թվում ռաստրային պատկերների աջակցմամբ։
 SpatiaLite տվյալների բազա։
 GRASS ռաստրային և վեկտորային ֆորմատներ։

Տվյալների հետազոտություն և քարտեզների կարգավորում 
Շնորհիվ հարմարավետ գրաֆիկական միջավայրի հնարավոր է ստեղծել քարտեզներ և աշխատել տարածական տվյալների հետ։ Գրաֆիկական միջավայրն ներառում է մի շարք օգտակար գործիքներ, օրինակ․
 քարտեզների դասակարգում,
 նախադիտման հարթակ,
 տարածական էջանիշներ,
 սահմանված օբյեկտներ,
 ատրիբուտների խմբագրում, դիտում, որոնում,
 օբյեկտների նշագրում,
 վեկտորային և ռաստրային շերտերի սիմվոլների փոփոխություն,
 կոորդինատային ցանցի շերտերի ավելացում, այժմ fTools հավելվածի միջավայրում,
 քարտեզի նախագծին հյուսիսային ուղղության ավելացում, մասշտաբի սանդղակ և հեղինակային իրավունքի նշան,
 նախագծերի պահպանում և բեռնում։

Տվյալների կառավարում՝ ստեղծում, փոփոխում և արտահանում 
QGIS-ում հնարավոր է ստեղծել և փոփոխել վեկտորային տվյալներ, ինչպես նաև դուրս բերել տարբեր ֆորմատներով։ Ռաստրային տվյալների այլ ֆորմատներ փոփոխելու համար նախ պետք է այն մուտք անել GRASS։ QGIS-ն ապահովում է հետևյալ աշխատանքները․
 ֆորմատների թվայնացման գործիքակազմ, OGR գրադարանի աջակցում, և GRASS-ի վեկտորային շերտեր,
 shape ֆայլերի և վեկտորային GRASS շերտերի ստեղծում և փոփոխում,
 պատկերների գեոկոդավորում,
 GPX ֆորմատով տվյալների մուտքի և ելքի համար GPS գործիքակազմ,
 OpenStreetMap տվյալների փոփոխություն,
 SPIT հավելվածով shape ֆայլից PostGIS շերտերի ստեղծում,
 PostGIS շերտերի մշակում,
 վեկտորային տվյալների ատրիբուտների կառավարում նոր ատրիբուտների կամ Table Manager մոդուլի շնորհիվ,
 էկրանի պատկերի պահպանում որպես տարածական տվյալ։

Տվյալների վերլուծություն 
Processing հավելվածի կիրառումով հնարավոր է վերլուծություններ կատարել OGR գրադարանն աջակցող PostgreSQL/PostGIS և այլ ֆորմատներում, որոնք գրված են ծրագրավորման Python լեզվով։ Այս պային QGIS-ը հնարավորություն է տալիս օգտագործել վերլուծության, ընտրման, գեոպրոցեսինգի, երկրաչափության և տվյալների բազայի կառավարման գործիքներ։ Նաև հնարավոր է օգտագործել ինտեգրված GRASS գործիքները, որոնք իրենց մեջ ներառում են GRASS-ի ավելի քան 300 մոդուլ։

Քարտեզների հրապարակում համացանցում 
QTiles մոդուլի միջավայրը թույլ է տալիս քարտեզները փոխանցել TMS հոսքով։ QGIS-ը կարող է օգտագործվել map ֆայլերի արտահանման և համացանցում հրապարակման համար (Mapserver վեբ սերվերի տեղադրումով)։ QGIS-ը կարելի է օգտագործել որպես WMS/WFS հաճախորդ և որպես WMS սերվեր։

Մոդուլային հավելվածներով QGIS-ի ֆունկցիոնալության ընդլայնում 
Շնորհիվ մոդուլային հավելվածների QGIS-ը հնարավոր է հարմարեցնել հատուկ պահանջների համար։ QGIS-ը ներկայացնում է գրադարաններ, որոնք հնարավոր է օգտագործել մոդուլներ ստեղծելու համար։ C++ կամ Python լեզուներով հնարավոր է ստեղծել առանձին ծրագրել։

Ծանոթագրություններ

Արտաքին հղումներ 
 Պաշտոնական կայք
 "The QGIS Podcast" 
 QGIS-1.6 օգտագործողների ձեռնարկ
 GIS-Lab ռուսալեզու ֆորում
 QGIS-1.7 օգտագործողի ձեռնարկ
 QGIS-1.8 օգտագործողի ձեռնարկ

Աշխարհագրական տեղեկատվական համակարգեր
ԱՏՀ ծրագրային ապահովումներ
Ազատ ծրագրային ապահովում
C++-ով գրված ազատ ծրագրային ապահովումներ